Karrierjét szülővárosa, Taranto csapatában, a Pro Italiában kezdte még 1938-ban. Eredetileg középpályásként szerepelt, a kapuba csak az első számú hálóőr szerencsétlen sérülése miatt került. A második világháború alatt Bariba szerződött, és 1940-től három éven keresztül játszott itt. 1943-ban egy évre Conversanóba igazolt, azonban 1945-ben visszatért Bariba, és újabb három évet lehúzott a csapatnál. Az 1946-47-es szezonban részese volt a Bari történelmi, hetedik helyezésének, amelyet a kiscsapat azóta sem tudott megismételni.